**Kandidátna listina nezávislého kandidáta pre voľby do orgánov samosprávy obcí**

Právo byť volený

Za poslanca obecného (mestského) zastupiteľstva, v hlavnom meste Slovenskej republiky Bratislave a v meste Košice mestského zastupiteľstva a v mestských častiach miestneho zastupiteľstva (ďalej len "obecné zastupiteľstvo") môže byť zvolený občan Slovenskej republiky a cudzinec (ďalej len "obyvateľ obce"), ktorý má trvalý pobyt v obci, v ktorej kandiduje, a najneskôr v deň konania volieb dovŕši 18 rokov veku.

Za starostu obce, primátora, mesta, v hlavnom meste Slovenskej republiky Bratislave a v meste Košice v mestských častiach starostu mestskej časti (ďalej len "starosta obce") môže byť zvolený obyvateľ obce, ktorý má trvalý pobyt v obci a najneskôr v deň konania volieb dovŕši 25 rokov veku.

Prekážkou práva byť volený je  
-výkon trestu odňatia slobody,  
-právoplatné odsúdenie za úmyselný trestný čin, ak odsúdenie nebolo zahladené,  
-pozbavenie spôsobilosti na právne úkony.

Kandidatúra vo voľbách do orgánov samosprávnych krajov nie je prekážkou pre kandidatúru vo voľbách do orgánov samosprávy obcí.

|  |
| --- |
| **KANDIDÁTNA LISTINA** |

**Podanie kandidátnej listiny nezávislým kandidátom**

Nezávislý kandidát doručuje kandidátnu listinu pre voľby do obecného zastupiteľstva a kandidátnu listinu pre voľby starostu obce **v listinnej forme**osobne najneskôr **60 dní** predo dňom konania volieb (**najneskôr 30. augusta 2022**), zapisovateľovi miestnej (mestskej) volebnej komisie (meno zapisovateľa miestnej volebnej komisie, telefónne číslo a úradné hodiny budú zverejnené na úradnej tabuli obce, resp. na webovom sídle obce, ak ho má zriadené). Nezávislý kandidát môže doručiť kandidátnu listinu aj prostredníctvom splnomocnenca, ktorého na to písomne splnomocnil **[**[**vzor splnomocnenia (DOCX, 33 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V505c.docx)**]**. Nezávislý kandidát alebo splnomocnenec nezávislého kandidáta pri doručení kandidátnej listiny preukazuje svoju totožnosť občianskym preukazom alebo dokladom o pobyte pre cudzinca. Lehota na doručenie kandidátnej listiny sa končí uplynutím posledného dňa lehoty. Na kandidátne listiny, ktoré neboli doručené ustanoveným spôsobom a na kandidátne listiny doručené po uplynutí ustanovenej lehoty sa neprihliada.

**Kandidátna listina nezávislého kandidáta pre voľby do obecného zastupiteľstva**

Kandidátna listina nezávislého kandidáta pre voľby do obecného - mestského - miestneho zastupiteľstva (ďalej len „obecné zastupiteľstvo“) **[**[**vzor kandidátnej listiny (DOCX, 31 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V503.docx)**]** obsahuje:

* číslo volebného obvodu,
* meno,
* priezvisko,
* titul,
* dátum narodenia kandidáta,
* pohlavie kandidáta (muž/žena),
* zamestnanie, ktoré kandidát vykonáva v čase podania kandidátnej listiny (pri uvádzaní údaja o zamestnaní sa u ženy - kandidátky použije prechyľovanie); údaj o zamestnaní nesmie obsahovať žiadne vlastné mená alebo ich skratky,
* adresu trvalého pobytu kandidáta (obec; ulica, ak sa obec člení na ulice; číslo domu; *pre správne vypísanie obce trvalého pobytu je možné použiť register obcí*[***https://ives.minv.sk/obce/webformmain.aspx***](https://ives.minv.sk/obce/webformmain.aspx)) a
* vlastnoručný podpis kandidáta.

**Kandidát na poslanca obecného zastupiteľstva musí mať trvalý pobyt v obci v ktorej kandiduje a najneskôr v deň konania volieb dovŕši 18 rokov veku. Kandidát pre voľby do toho istého obecného zastupiteľstva môže kandidovať len v jednom volebnom obvode. Kandidát nemusí mať trvalý pobyt vo volebnom obvode, v ktorom kandiduje.**

Ku kandidátnej listine nezávislého kandidáta musí byť pripojené vlastnoručne podpísané vyhlásenie kandidáta **[**[**vzor vyhlásenia nezávislého kandidáta (DOCX, 31 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V503a.docx)**]**, že súhlasí so svojou kandidatúrou, nekandiduje na inej kandidátnej listine a nemá prekážky práva byť volený.

Ak je nezávislý kandidát pri doručení kandidátnej listiny zastúpený splnomocnencom, ku kandidátnej listine **musí byť pripojené splnomocnenie** (nemusí byť úradne osvedčené).

Súčasťou kandidátnej listiny každého nezávislého kandidáta je listina podpísaná voličmi, ktorí podporujú jeho kandidatúru a majú trvalý pobyt v obci, v ktorej kandiduje (ďalej len „podpisová listina") **[**[**vzor podpisovej listiny (DOCX, 31 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V503b.docx)**]**. V podpisovej listine každý volič pri podpise uvedie meno a priezvisko, dátum narodenia, trvalý pobyt, ktorým sa rozumie názov obce, názov ulice, ak sa obec člení na ulice, a číslo domu. Na každom hárku podpisovej listiny sa uvedie meno, priezvisko, titul, dátum narodenia a adresa trvalého pobytu kandidáta. Názov obce a názov ulice nemôže byť použitý v skrátenej forme (napr. "BB" alebo "B. Bystrica"); názov obce možno do podpisového hárku predpísať.

**Jednou podpisovou listinou možno podporiť len jedného kandidáta.** Volič však môže svojím podpisom vyjadriť podporu aj niekoľkým kandidátom na ich samostatných podpisových listinách.

Minimálny počet podpisov na podpisovej listine, podľa prílohy č. 1 k zákonu č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, je uvedený nižšie. Počet obyvateľov obce ku dňu vyhlásenia volieb zverejní obec spôsobom v mieste obvyklým najneskôr 85 dní predo dňom konania volieb.

Kandidát na poslanca obecného zastupiteľstva môže kandidovať aj na starostu obce.

Ak nezávislý kandidát kandiduje súčasne na poslanca obecného (mestského) zastupiteľstva a tiež na funkciu starostu obce (primátora mesta), môže mať spoločnú podpisovú listinu, z ktorej však musí byť zrejmé, že kandiduje do oboch orgánov obce (mesta). Originál spoločnej podpisovej listiny priloží len k jednej kandidátnej listine a k druhej kandidátnej listine je postačujúce priložiť fotokópiu spoločnej podpisovej listiny.

***V hlavnom meste Slovenskej republiky Bratislave a v meste Košice****môže do mestského zastupiteľstva kandidovať obyvateľ mesta, ktorý má trvalý pobyt v niektorej z mestských častí patriacich do územia mesta. Kandidát môže kandidovať v ktoromkoľvek volebnom obvode utvorenom na území mesta bez ohľadu na miesto svojho trvalého pobytu na území mesta.*

*V hlavnom meste Slovenskej republiky Bratislave a v meste Košice môže kandidovať ten istý kandidát do miestneho zastupiteľstva a súčasne do mestského zastupiteľstva.*

*Kandidátnu listinu****pre voľby do miestneho zastupiteľstva****, resp.****pre voľby******starostu mestskej časti****s prílohami****podáva****nezávislý kandidát****zapisovateľovi miestnej volebnej komisie****a  
kandidátnu listinu****pre voľby do mestského zastupiteľstva****, resp.****pre voľby primátora mesta****s prílohami****podáva****nezávislý kandidát****zapisovateľovi mestskej volebnej komisie****najneskôr 60 dní predo dňom konania volieb.*

*Súčasťou kandidátnej listiny nezávislého kandidáta****na poslanca miestneho zastupiteľstva****v hlavnom meste Slovenskej republiky Bratislave a v meste Košice je okrem vyhlásenia kandidáta aj listina podpísaná voličmi, ktorí podporujú jeho kandidatúru (podpisová listina) a majú trvalý pobyt na území príslušnej mestskej časti v minimálnom počte podľa prílohy č. 1 k zákonu č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (uvedenej nižšie).*

*Súčasťou kandidátnej listiny nezávislého kandidáta****na poslanca mestského zastupiteľstva****v hlavnom meste Slovenskej republiky Bratislave a v meste Košice je okrem vyhlásenia kandidáta aj listina podpísaná voličmi, ktorí podporujú jeho kandidatúru (podpisová listina) a majú trvalý pobyt na území mesta v minimálnom počte 1 000 voličov.*

*Ak nezávislý kandidát kandiduje súčasne na poslanca miestneho zastupiteľstva a tiež na starostu mestskej časti, môže mať spoločnú podpisovú listinu, z ktorej však musí byť zrejmé, že kandiduje do oboch orgánov mestskej časti. Originál spoločnej podpisovej listiny priloží len k jednej kandidátnej listine a k druhej kandidátnej listine je postačujúce priložiť fotokópiu spoločnej podpisovej listiny.*

*To isté platí, ak nezávislý kandidát kandiduje na poslanca mestského zastupiteľstva a súčasne aj na primátora mesta.*

**Kandidátna listina nezávislého kandidáta pre voľby starostu obce**

Kandidátna listina nezávislého kandidáta pre voľby starostu obce - primátora mesta - starostu mestskej časti (ďalej len „starosta obce“) **[**[**vzor kandidátnej listiny (DOCX, 32 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V505.docx)**]**obsahuje:

* meno,
* priezvisko,
* titul,
* dátum narodenia kandidáta,
* pohlavie kandidáta (muž/žena),
* zamestnanie, ktoré kandidát vykonáva v čase podania kandidátnej listiny (pri uvádzaní údaja o zamestnaní sa u ženy - kandidátky použije prechyľovanie); údaj o zamestnaní nesmie obsahovať žiadne vlastné mená alebo ich skratky,
* adresu trvalého pobytu kandidáta (obec; ulica, ak sa obec člení na ulice; číslo domu; *pre správne vypísanie obce trvalého pobytu je možné použiť register obcí*[***https://ives.minv.sk/obce/webformmain.aspx***](https://ives.minv.sk/obce/webformmain.aspx)) a
* vlastnoručný podpis kandidáta.

**Kandidát na starostu obce musí mať trvalý pobyt v obci, v ktorej kandiduje a najneskôr v deň konania volieb dovŕšiť 25 rokov veku.**

Ku kandidátnej listine nezávislého kandidáta musí byť pripojené vlastnoručne podpísané vyhlásenie kandidáta **[**[**vzor vyhlásenia nezávislého kandidáta (DOCX, 27 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V505a.docx)**]**, že súhlasí so svojou kandidatúrou, nekandiduje na inej kandidátnej listine a nemá prekážky práva byť volený.

Ak je nezávislý kandidát pri doručení kandidátnej listiny zastúpený splnomocnencom, ku kandidátnej listine **musí byť pripojené splnomocnenie** (nemusí byť úradne osvedčené).

Súčasťou kandidátnej listiny každého nezávislého kandidáta je listina podpísaná voličmi, ktorí podporujú jeho kandidatúru a majú trvalý pobyt v obci, v ktorej kandiduje (ďalej len „podpisová listina“) **[**[**vzor podpisovej listiny (DOCX, 30 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V505b.docx)**]**. V podpisovej listine každý volič pri podpise uvedie meno a priezvisko, dátum narodenia, trvalý pobyt, ktorým sa rozumie názov obce, názov ulice, ak sa obec člení na ulice, a číslo domu. Na každom hárku podpisovej listiny sa uvedie meno, priezvisko, titul, dátum narodenia a adresa trvalého pobytu kandidáta. Názov obce a názov ulice nemôže byť použitý v skrátenej forme (napr. "BB" alebo "B. Bystrica"); názov obce možno do podpisového hárku predpísať.

**Jednou podpisovou listinou možno podporiť len jedného kandidáta.**Volič však môže svojím podpisom vyjadriť podporu aj niekoľkým kandidátom na ich samostatných podpisových listinách.

Potrebný počet podpisov je uvedený nižšie. Počet obyvateľov obce ku dňu vyhlásenia volieb zverejní obec spôsobom v mieste obvyklým najneskôr 85 dní predo dňom konania volieb.

Kandidát na starostu obce môže kandidovať aj na poslanca obecného zastupiteľstva.

MINIMÁLNY POČET PODPISOV VOLIČOV PODPORUJÚCICH KANDIDATÚRU NEZÁVISLÉHO KANDIDÁTA  
PRE VOĽBY POSLANCOV OBECNÉHO ZASTUPITEĽSTVA A VOĽBY STAROSTU OBCE

|  |  |  |  |
| --- | --- | --- | --- |
|  | Počet obyvateľov obce | Počet podpisov voličov na podpisovej listine |  |
|  | do 50 | 10 |  |
|  | 51 - 100 | 20 |  |
|  | 101 - 500 | 40 |  |
|  | 501 - 2 000 | 100 |  |
|  | 2 001 - 20 000 | 200 |  |
|  | 20 001 - 100 000 | 500 |  |
|  | nad 100 000 | 1 000 |  |

|  |
| --- |
| **VZDANIE SA KANDIDATÚRY** |

Kandidát sa môže najneskôr 48 hodín pred začatím volieb (**najneskôr 27. októbra 2022 do 7:00 h**) svojej kandidatúry vzdať; vzdanie musí urobiť v listinnej forme a jeho **podpis musí byť úradne osvedčený**.

[**Vzor vzdania sa kandidatúry pre voľby do obecného zastupiteľstva (DOCX, 20 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V503v.docx)

[**Vzor vzdania sa kandidatúry pre voľby starostu obce (DOCX, 20 kB)**](https://www.minv.sk/swift_data/source/verejna_sprava/volby_a_referendum/200_selfgov22/sg22_41tavoso/OSO22_V505v.docx)

Vzdanie sa kandidatúry musí byť doručené predsedovi miestnej volebnej komisie, ktorý zabezpečí jeho zverejnenie vo volebných miestnostiach. Vzdanie sa kandidatúry nemožno vziať späť.

Ak sa kandidát vzdal po zaregistrovaní kandidátov, zostávajú údaje o kandidátovi na hlasovacom lístku, ale pri prideľovaní mandátov sa na neho neprihliada.